خروج کی کہانی ، جو بائبل ( پہلی پانچ کتابوں میں سے آخری چار کتابوں جنہیں تورات کہا جاتا ہے ) میں خروج ، احبار ، گنتی اور استثناء کی کتابوں اور قرآن میں الشعراء ، القصص ، الصف ، الاعراف ، المائدہ کی سورتوں میں بتائی گئی ہے ، بنی اسرائیل قحط سالی ( یوسف ؑ:48 ) کی وجہ سے ارض مقدسہ سے مصر ہجرت کرتے ہیں کیونکہ ایک بنی اسرائیلی ( یوسف ؑ ) حاکم مصر کے دربار میں وزارت حاصل کرلی تھی ( یوسف ؑ :55 ) ، بائبل کے مطابق قصۂِ خروج کا آغاز یوسف ؑ کے انتقال بعد کے کسی فرعون کی تخت نشینی سے ہوتا ہے جو یقیناً یوسف ؑسے ناواقف ہوتا ہے ( خروج 1:8 ) ، نئے فرعون کو بنی اسرائیل کی تعداد و قوت سے تشویش تھی چنانچہ اس نے انھیں غلام بنانا اور ان کے شہروں پیتوم اور رمسیس سے مزدوری کا کام لینا شروع کیا ( خروج 1:11 ) اور ساتھ ہی اس نے بنی اسرائیلی نومولود بچوں کو قتل کروانا شروع کیا ( غافر : 2 5 ) تاہم ایک بچے کی ماں کو الہام ہوا کہ اس کو ٹوکری میں ڈال کر دریائے نیل میں چھوڑ دے جسے آلِ فرعون کی ایک عورت اٹھا لیتی ہے اور اس کا نام موسیٰ ؑ رکھتی ہے ( طہ-38 ) بعد ازاں جب موسیٰ ؑ کے ہاتھوں ایک مصری جو بنی اسرائیلی پرظلم کر رہا تھا نادانستہ قتل ہو گیا تو وہ وہاں سے مدین فرار ہو گئے ( طہ:40-39 ) اور وہاں کے نبی شعیب ؑ کی بیٹی سے نکاح کیا ( قصص:27 )
Entity: یوسف — Type: /person